**Kúpna zmluva č. 01012021**

(ďalej v texte ako „zmluva“, v príslušnom gramatickom tvare)

**Zmluvné strany**

**Objednávateľ:**

Názov organizácie: V-ALFATEC, s.r.o.

Adresa organizácie: Kátlovce 303

IČO: 36757306

DIČ: 2022354081

IČ DPH: SK2022354081

Krajina: Slovensko

Kontaktná osoba: Jozef Vagovič

Telefón: 0905750893

E-mail: jozef.vagovic@v-alfatec.sk

ďalej v texte ako **„Objednávateľ“,** v príslušnom gramatickom tvare

**Dodávateľ:**

Obchodné meno:

Sídlo/miesto podnikania:

Krajina:

Štatutárny zástupca:

IČO:

DIČ:

IČ DPH:

Bankové spojenie:

Číslo účtu / IBAN:

Tel./fax:

emailová adresa:

ďalej v texte ako „**Dodávateľ“,** v príslušnom gramatickom tvare

# Preambula

## Zmluvné strany uzatvárajú túto zmluvu na základe výsledku procesu verejného obstarávania zákazky zadávanej osobou, ktorej poskytne verejný obstarávateľ menej ako 50% finančných prostriedkov na dodanie tovaru.

## Dodávateľ ďalej berie na vedomie, že plnenie poskytované z jeho strany podľa tejto zmluvy bude financované z prostriedkov štrukturálnych fondov EÚ, štátneho rozpočtu a vlastných zdrojov objednávateľa. Vzhľadom na charakter financovania realizácie tejto zmluvy, zmluvné strany vyhlasujú, že budú spoločne koordinovať postup a poskytovať si požadovanú súčinnosť pri realizácii projektu.

##

**Čl. I Predmet zmluvy**

1. Predmet zmluvy je podrobne špecifikovaný v Opise predmetu zákazky/dodania, v Návrhu uchádzača/dodávateľa na plnenie predmetu zákazky/dodania a Podrobnom rozpočte Dodávateľa, ktoré tvoria prílohy tejto zmluvy. Tovar sa Dodávateľ zaväzuje dodať vo vyhotovení, s výbavou a sprievodnou dokumentáciou minimálne v zmysle špecifikácie uvedenej v tejto prílohe.
2. Dodávateľ sa zaväzuje dodať Tovar špecifikovaný v bode 1. článku I (ďalej v texte ako „Tovar“, v príslušnom gramatickom tvare) a Objednávateľ sa zaväzuje Tovar prevziať a zaplatiť za Tovar dohodnutú cenu, všetko za podmienok dohodnutých v tejto zmluve.
3. Zmluvné strany sa dohodli, že predmet plnenia podľa tejto zmluvy zahŕňa nasledovné záväzky dodávateľa:

3.1 dodanie zariadenia do miesta plnenia;

3.2 inštaláciu technologickej linky, ktorá spočíva v softvérovom a funkčnom oživení zariadení a synchronizácii jednotlivých komponentov;

3.3 testovanie funkčnosti celej linky;

3.4 dodanie kompletnej technickej, prevádzkovej a používateľskej dokumentácie;

3.5 odovzdanie predmetu plnenia bez vád.

Dodané zariadenie musí byť nové, musí spĺňať všetky funkčnosti, technické vlastnosti a kvalitu špecifikovanú v prílohe č. 1 tejto zmluvy.

**Čl. II Cena diela**

* 1. Cena diela za dodanie Diela je stanovená podľa § 3 zákona NR SR č. 18/1996 Z. z. o cenách, v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách ako maximálna a tvorí

Logický celok: Technológia horizontálnej betonárne

* Cena bez DPH .............................
* Výška DPH v EUR ..................... (ak relevantné)
* Cena vrátane DPH ..................... (ak relevantné)

Podrobnejšia špecifikácia ceny (základné komponenty technologickej linky, dodávka technologickej linky, inštalácia technologickej linky) je určená v Prílohe č. 2 tejto zmluvy – Podrobný rozpočet.

* 1. Cenou diela sa rozumie maximálna cena vrátane všetkých poplatkov súvisiacich s dodaním Diela, a to najmä komplexného zabezpečenia služieb spojených s dodávkou Diela (náklady na dopravu, poistenie prepravy, resp. iné náklady).

**Čl. III Platobné podmienky**

1. Platba za Dielo sa realizuje bezhotovostne prevodným príkazom na účet Dodávateľa, na základe faktúry vystavenej Dodávateľom a doručenej Objednávateľovi.
2. Platobné podmienky boli dohodnuté tak, že Objednávateľ sa zaväzuje cenu za Dielo podľa tejto zmluvy uvedenú v bode 1, článku II zmluvy zaplatiť na základe faktúry vystavenej Dodávateľom.
3. Oprávnenie fakturovať cenu vzniká predávajúcemu momentom podpisu tejto zmluvy. Časti ceny sú splatné nasledovne:

3.1. zálohová platba 30% ceny po podpísaní kúpnej zmluvy.

3.2. zálohová platba 30% kúpnej ceny 60 dní po podpísaní kúpnej zmluvy

3.3. zálohová platba 30% po uvedení diela do prevádzky a podpísaní Preberacieho protokolu

3.4. 5% ceny faktúra vystavená 60 dní po podpísaní Preberacieho protokolu, ak sa na diele nevyskytnú vady. V prípade ak sa vyskytnú, tak až 60 dní po ich protokolárnom odstránení.

3.5. 5% ceny zádržné, vyplatené po 36 mesiacoch od podpísania Preberacieho protokolu

1. Miestom pre doručovanie faktúry s prílohou v písomnej forme je adresa Objednávateľa uvedená v záhlaví tejto zmluvy, pokiaľ sa zmluvné strany nedohodnú inak. Dodávateľ je povinný doručiť Objednávateľovi faktúru v minimálne štyroch vyhotoveniach. Dodávateľom predložená faktúra k úhrade musí obsahovať zákonom stanovené náležitosti. Zmluvné strany sa dohodli, že faktúra musí obsahovať najmä:
	1. názov diela,
	2. deň dodania,
	3. predmet úhrady,
	4. IČO dodávateľa, obchodné meno dodávateľa, DIČ dodávateľa, IČ DPH dodávateľa, číselné označenie faktúry
	5. identifikáciu zmluvy (prípadne dodatku k zmluve), ITMS kód projektu, v rámci ktorého sa dodanie tovarov realizuje
	6. čiastku k úhrade (cena bez DPH, výška DPH (ak relevantné), cena vrátane DPH (ak relevantné),
	7. splatnosť faktúry
	8. bankové spojenie a číslo účtu, na ktorý má byť faktúra uhradená
2. Splatnosť faktúr je 60 dní, pričom Dodávateľ sa zaväzuje doručiť faktúru Objednávateľovi najneskôr do 5-tich dní od jej vystavenia. Ak tak neurobí, predlžuje sa splatnosť o počet dní, ktoré uplynuli od vystavenia faktúry do jej doručenia Objednávateľovi. Zmluvné strany vyhlasujú, že uvedená lehota vzhľadom na poskytnutie finančných zdrojov zo štrukturálnych fondov EÚ nie je v hrubom nepomere k právam a povinnostiam vyplývajúcim zo záväzkového vzťahu pre veriteľa podľa § 369 d Obchodného zákonníka SR.
3. Ak faktúra doručená Dodávateľom nespĺňa zákonné podmienky v zmysle osobitného predpisu resp. podmienky dohodnuté touto zmluvou, je Objednávateľ oprávnený faktúru vrátiť Predávajúcemu na prepracovanie. V takomto prípade nie je Objednávateľ v omeškaní so zaplatením ceny Predávajúcemu.
4. Objednávateľovi vznikne právo na vrátenie zaplatenej zálohovej platby v zmysle bodu 3.1. a bodu 3.2. tohto článku v prípade, ak Dodávateľ nesplní záväzok dodať Tovar riadne a včas a Preberací protokol v zmysle bodu 5 článku IV nebude Objednávateľom riadne podpísaný najneskôr do 10 mesiacov odo dňa podpísania zmluvy.
5. Zádržné má Objednávateľ právo použiť na odstránenie chýb /vád/ alebo nedorobkov diela, ktoré sa na diele vyskytnú po jeho prevzatí v záručnej dobe, a to aj prostredníctvom tretích osôb, ak ich neodstráni Dodávateľ, riadne a včas, v zmysle zmluvy.

**Čl. IV Dodacie podmienky**

1. Dodávateľ je povinný Dielo dodať a zhotoviť v mieste dodania najneskôr do 10 mesiacov odo dňa podpisu tejto zmluvy oboma Zmluvnými stranami.
2. Dohodou o dni dodania Diela sa rozumie, že Dodávateľ písomne alebo prostredníctvom emailu oznámi Objednávateľovi predpokladaný deň dodania a začatia montáže Diela najmenej sedem dní pred samotným dodaním Diela. Pre prípad, ak absentuje objektívna skutočnosť vylučujúca začatie montáže Diela, je Objednávateľ povinný písomne alebo prostredníctvom emailu deň dodania Diela potvrdiť.
3. Dodávateľ je povinný dodať tovar, ktoré je špecifikované v tejto zmluve nové a bez vád, v bezchybnom a plne funkčnom stave, v požadovanej a deklarovanej kvalite a pred podpisom Preberacieho protokolu je Dodávateľ povinný dielo zostaviť do funkčnej linky, nainštalovať potrebný softvér a Objednávateľovi dielo predviesť v celej jeho funkcionalite.
4. O dodaní tovaru Dodávateľom a jeho prevzatí Objednávateľom spíšu Zmluvné strany písomný Preberací protokol. Preberací protokol na znak súhlasu s obsahom osoby oprávnené konať v mene Dodávateľa a Objednávateľa podpíšu. Objednávateľ uvedie do protokolu všetky viditeľné vady a nedorobky, ktoré sa na diele nachádzajú v deň podpisu protokolu. Dodávateľ odovzdá Objednávateľovi všetky potrebné dokumenty k dielu, ako sú atesty, potvrdenia, manuály, či certifikáty.
5. Podpisom Preberacieho protokolu po dodávke a inštalácii osobami oprávnenými konať v mene Objednávateľa a súčasne osobou oprávnenou konať v mene Dodávateľa sa považuje tovar za dodaný. Objednávateľ nie je povinný preberací protokol podpísať, a to najmä ak tovar vykazuje zjavné vady, prípadne vykazuje viditeľné znaky poškodenia, prípadne ak Dodávateľ odmietne predviesť funkčnosť tovaru pred prevzatím Objednávateľom, alebo ak tovar nebude funkčné v celej šírke svojich technologických možností. V takom prípade má Dodávateľ povinnosť odstrániť všetky vady a nedorobky tovaru do 30-tich dní, ak sa strany nedohodnú inak, pričom strany spíšu záznam o zistených nedorobkoch a vadách. Ak Dodávateľ tieto vady a nedorobky neodstráni v uvedenej alebo dohodnutej lehote, má Odberateľ právo prostredníctvom tretej osoby odstrániť všetky vady a nedorobky, ktoré na diele zistil, pričom má právo od zmluvy odstúpiť a Dodávateľovi vyplatiť len takú cenu, aká zodpovedá dodanému tovaru, po odpočítaní 5% zádržného a nákladov na odstránenie vád a nedorobkov.
6. V prípade ak sa na tovare vyskytnú drobné vady a nedorobky, ktoré nebránia funkčnosti, ani jeho hospodárskemu využitiu, zaznamenajú strany tieto vady do Preberacieho protokolu, pričom Dodávateľ je povinný tieto vady a nedorobky odstrániť do 30-tich dní, alebo v lehote ktorú si strany dohodnú, od podpisu preberacieho protokolu na vlastné náklady. Ak tak neurobí, má Objednávateľ právo odstrániť tieto vady a nedorobky prostredníctvom tretích osôb.

**Čl. V Záruka**

1. Dodávateľ vyhlasuje, že preberá záväzok, že dodaný tovar bude spôsobilé na použitie, ktoré je špecifikované v Opise predmetu zákazky/dodania, v Návrhu uchádzača/dodávateľa na plnenie predmetu zákazky/dodania a Podrobnom rozpočte Dodávateľa a že si zachová tieto vlastnosti minimálne po dobu záruky, ktorá je **36 mesiacov.**
2. Záruka začína plynúť dňom podpísania Preberacieho protokolu obomi zmluvnými stranami, ak bol tovar dodaný bez vád a nedorobkov, inak až po podpise protokolu o odstránení vád a nedorobkov.
3. Ak je vada, ktorá podstatne ovplyvňuje použiteľnosť tovaru zavinená Dodávateľom, je Dodávateľ povinný, odstrániť vadu na vlastné náklady v lehote 30-tich dní, alebo na akej strany dohodnú a uhradiť Objednávateľovi zmluvnú pokutu vo výške 30% z ceny tovaru. Ak Dodávateľ vadu neodstráni v uvedenej lehote má Objednávateľ nárok na zmluvnú pokutu vypočítanú ako súčet nákladov na odstránenie vady a 30% ceny tovaru.
4. V prípade zistených vád alebo nedorobkov tovaru, resp. jeho častí (vrátane nedodržania predpísaných parametrov, resp. vlastností alebo niektorej jeho častí) je Objednávateľ oprávnený uplatniť voči predávajúcemu nárok zo záruky za akosť tovaru v rámci záručnej doby v rozsahu zistených vád alebo nedorobkov.
5. Objednávateľ je povinný uplatniť si svoj nárok zo záruky najneskôr do 14-tich dní, odkedy sa o jestvujúcej vade/vadách dozvedel, v prípade potreby vypracovania znaleckých alebo odborných posudkov, od kedy mu boli doručené. Uplatnenie nároku je Objednávateľ povinný uplatniť písomne výzvou na odstránenie vady/vád tovaru so stručným popisom jestvujúcej vady/vád prípadne jeho časti.
6. Dodávateľ je povinný vykonať obhliadku tovaru alebo jeho časti a pristúpiť k odstráneniu vady/vád prípadne jeho časti v mieste, kde sa tovar resp. jeho časť, ktorá má vadu/vady nachádza a to do 48 hodín od doručenia výzvy na odstránenie vád. Odstránenie vád prioritne spočíva v dodaní náhradného tovaru alebo jeho častí, resp. oprave alebo jeho častí. Objednávateľ je povinný poskytnúť Predávajúcemu potrebnú súčinnosť a to tak, aby bolo možné v čo najkratšom čase vadu/vady odstrániť.
7. Ak Dodávateľ po výzve Objednávateľa neodstráni vadu/vady v lehote najneskôr do 15 dní od doručenia písomnej výzvy a zmluvné strany sa nedohodnú inak, je Objednávateľ oprávnený zabezpečiť odstránenie vady/vád prípadne jeho časti na svoj účet v inom servise resp. u iného predajcu, na náklady Dodávateľa. Takéto svoje rozhodnutie oznámi písomne Predávajúcemu.
8. Všetky náklady súvisiace s odstránením vady/vád alebo jeho časti je povinný Dodávateľ nahradiť Objednávateľovi najneskôr do (30) tridsiatich dní od doručenia vyúčtovania nákladov Predávajúcemu. Objednávateľ je povinný písomne oznámiť predávajúcemu výšku nákladov vynaložených na odstránenie vady/vád alebo jeho časti bez zbytočného odkladu po ich zaplatení. Nákladmi pre účely odstránenia vady tovaru sa rozumejú najmä všetky výdavky Objednávateľa súvisiace s dopravou, všetky výdavky súvisiace s prípadným posúdením vady/vád, výdavky na materiál a výdavky na prácu.
9. Dodávateľ nenesie zodpovednosť za vady spôsobené neodbornou prevádzkou, neodbornou obsluhou alebo neodbornou údržbou.

**Čl. VI Servisné podmienky**

1. Dodávateľ je povinný na písomný pokyn, v tomto prípade sa tým myslí aj fax, alebo email, ktorý dodávateľ určí, Objednávateľa vykonávať záručný servis.
2. Rozsah služieb pozáručného servisu a spôsob úhrady budú predmetom osobitného dojednania zmluvných strán.
3. Dodávateľ sa zaväzuje nastúpiť na servis do 48 hodín od nahlásenia.

**Čl. VII Zmluvné pokuty a úroky z omeškania**

1. Zmluvné strany sa dohodli, že v prípade, ak Dodávateľ nedodá tovar riadne a včas Objednávateľovi, je Dodávateľ povinný zaplatiť Objednávateľovi zmluvnú pokutu vo výške 0,04% z kúpnej ceny tovaru za každý aj začatý deň omeškania s jeho dodaním, maximálne do výšky 40% z ceny tovaru s výnimkou okolností objektívne vylučujúcich zodpovednosť Dodávateľa. Nárok Objednávateľa na náhradu škody zaplatením zmluvnej pokuty nie je dotknutý. Objednávateľ si môže zmluvnú pokutu započítať s cenou tovaru.
2. Zmluvné strany sa dohodli, že pre prípad, ak Dodávateľ odmietne strpieť výkon kontroly podľa článku X, bod 2 tejto zmluvy, je povinný Objednávateľovi zaplatiť zmluvnú pokutu vo výške 20.000.- € (slovom dvadsaťtisíc eur). Nárok Objednávateľa na náhradu škody zaplatením zmluvnej pokuty nie je dotknutý.
3. V prípade nedodržania lehoty splatnosti faktúry je Dodávateľ oprávnený uplatniť si úrok z omeškania vo výške 0,04% z nesplatenej čiastky istiny za každý deň omeškania so zaplatením, maximálne do výšky 20.000.- € (slovom dvadsaťtisíc eur).

**Čl. VIII** **Vlastnícke právo**

Vlastníkom zhotovovaného tovaru je Objednávateľ, postupne ako je tovar zhotovovaný Dodávateľom, pričom Dodávateľ znáša až do protokolárneho odovzdania tovaru nebezpečenstvo škody na zhotovovanom tovare. Za tým účelom je povinný, ak sa strany nedohodnú inak zabezpečiť ochranu diela a jeho jednotlivých časti pred krádežou, poškodením či zničením.

**Čl. IX Zánik zmluvy**

1. Zmluvné strany môžu predčasne ukončiť zmluvný vzťah na základe ich vzájomnej písomnej dohody.
2. Objednávateľ je oprávnený od zmluvy bez predchádzajúcej písomnej výzvy odstúpiť, ak
3. Dodávateľ
	1. bude v omeškaní s dodaním Diela podľa tejto zmluvy viac ako 30 (tridsať) dní,
	2. ak súd rozhodol o začatí konkurzného konania týkajúceho sa Dodávateľa ako dlžníka,
	3. vstúpi do likvidácie,
	4. je ako povinný účastníkom exekučného konania
4. keď ešte nedošlo k plneniu zmluvy a Objednávateľovi nebolo schválené obstarávanie poskytovateľom nenávratného finančného príspevku, resp. výsledky jeho kontroly neumožňujú financovanie výdavkov vzniknutých z obstarávania.

**Čl. X Osobitné ustanovenia**

1. V prílohe č. 3 sú uvedené údaje o všetkých známych subdodávateľoch Dodávateľa, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
2. Dodávateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3, a to bezodkladne.
3. V prípade zmeny subdodávateľa je Dodávateľ povinný najneskôr do 5 pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 1 a predmety subdodávok, pričom pri výbere subdodávateľa musí Dodávateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
4. Dodávateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Dodávateľ zodpovedá za odbornú starostlivosť pri výberu subdodávateľa ako aj za výsledok činnosti/plnenia vykonanej/ vykonaného na základe zmluvy o subdodávke. Porušenie povinností Dodávateľa podľa bodu 1. až 4. tohto článku tejto zmluvy predstavuje podstatné porušenie tejto zmluvy.
5. Zmluva nadobúda platnosť a účinnosť dňom jej podpísania oprávnenými zástupcami obidvoch zmluvných strán.
6. Dodávateľ berie na vedomie, že predmet kúpy je predmetom žiadosti o nenávratný finančný príspevok z Operačného programu výskum a inovácie.
7. Dodávateľ vyhlasuje, že vzhľadom na objem finančného plnenia z tejto zmluvy a právne postavenie Objednávateľa si je vedomý skutočnosti, že má postavenie partnera verejného sektora v zmysle ustanovenia § 2 zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „ZoRPVS“). Na základe týchto skutočností Dodávateľ vyhlasuje, že je v čase podpísania tejto zmluvy zapísaný v registri partnerov verejného sektora (ďalej len „RPVS“) v súlade so ZoRPVS. Dodávateľ tiež vyhlasuje, že v prípade ak bude plniť predmet tejto zmluvy prostredníctvom subdodávateľov, ktorí majú povinnosť zapisovať sa do RPVS, musia byť v čase uzatvorenia tejto zmluvy takíto subdodávatelia zapísaní v RPVS. V prípade, ak počas platnosti tejto zmluvy dôjde k právoplatnému výmazu subdodávateľa dodávateľa z RPVS, je Dodávateľ povinný okamžite ukončiť plnenie tejto zmluvy prostredníctvom takéhoto subdodávateľa.
8. Dodávateľ je povinný strpieť výkon kontroly/auditu súvisiaceho so zhotovovaným dielom podľa tejto zmluvy, prácami a službami a všetkými činnosťami podľa tejto zmluvy a to kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnené osoby sú na výkon kontroly/auditu sú najmä:
	1. Poskytovateľ a ním poverené osoby,
	2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
	3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
	4. Orgán auditu, jeho spolupracujúce orgány a osoby poverené na výkon kontroly/auditu,
	5. Splnomocnení zástupcovia Európskej Komisie a Európskeho dvora audítorov,
	6. Orgán zabezpečujúci ochranu finančných záujmov EÚ,
	7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.
9. Pokiaľ nie je v tejto zmluve uvedené inak, všetky oznámenia, vyhlásenia, žiadosti, výzvy a iné úkony v súvislosti s touto zmluvou a jej plnením (ďalej len „Písomnosti“) musia byť urobené v písomnej forme a doručené na adresu druhej zmluvnej strany uvedenú v záhlaví tejto zmluvy. Písomnosť sa považuje za doručenú pokiaľ v tejto zmluve nie je uvedené inak za nasledovných podmienok:
	1. v prípade osobného doručovania odovzdaním Písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke a/alebo kópii doručovanej Písomnosti, alebo odmietnutím prevzatia Písomnosti takou osobou;
	2. v prípade doručovania prostredníctvom Slovenskej pošty, a.s. alebo iného doručovateľa doručením na adresu zmluvnej strany a v prípade doporučenej zásielky odovzdaním Písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke.

**Čl. XI Záverečné ustanovenia**

1. Akékoľvek zmeny tejto zmluvy je možné uskutočniť iba písomne formou dodatkov k zmluve podpísaných osobami oprávnenými konať za zmluvné strany a to iba v prípade, ak nedôjde k podstatnej zmene zmluvy v zmysle riadiacej dokumentácie pre Operačný program výskum a inovácie.
2. Právne vzťahy výslovne touto zmluvou neupravené sa riadia ustanoveniami zákona č. 513/1991 Zb. Obchodný zákonník SR v znení neskorších predpisov, resp. príslušnými všeobecne záväznými právnymi predpismi Slovenskej republiky.
3. Akékoľvek nezhody, spory alebo nároky vznikajúce z tejto zmluvy alebo v súvislosti s ňou budú riešené prednostne dohodou zmluvných strán. Ak k takejto dohode nedôjde, budú všetky spory vyplývajúce z tejto zmluvy alebo s ňou súvisiace (vrátane sporov o mimozmluvných nárokoch) rozhodnuté v rozhodcovskom konaní podľa Rokovacieho poriadku Rozhodcovského súdu Slovenskej advokátskej komory. Počet rozhodcov je 1. Jazykom rozhodcovského konania je slovenčina. Rozhodcovská doložka sa riadi právom Slovenskej republiky. Rozhodcovský rozsudok, ktorý nie je kontrolným rozhodcovským rozsudkom, môže preskúmať iný rozhodcovský senát. Ustanovením rozhodcu je poverené predsedníctvo Rozhodcovského súdu SAK.
4. Táto zmluva je vyhotovená v (4) štyroch rovnopisoch, z ktorých každý má platnosť originálu, s dvoma vyhotoveniami pre Dodávateľa a dvoma vyhotoveniami pre Objednávateľa.
5. Zmluvné strany vyhlasujú, že obsahu tejto zmluvy porozumeli, text je pre nich dostatočne určitý a zrozumiteľný, zmluvu uzatvárajú slobodne, vážne, nie za nápadne nevýhodných podmienok a bez nátlaku a na znak súhlasu s jej obsahom ju vlastnoručne podpisujú.

V......................, dňa ................. V Seredi, dňa ................

**Dodávateľ: Objednávateľ:**

........................................................ .........................................................

 Jozef Vagovič, konateľ

 V-ALFATEC, s.r.o.

Príloha č. 1 - Opis predmetu zákazky/dodania

Príloha č. 2 – Návrh uchádzača/dodávateľa na plnenie predmetu zákazky a Podrobný rozpočet

Príloha č. 3 – Zoznam subdodávateľov